নরোত্তম দাস
নরোত্তম দাস ঠাকুর (আনুমানিক ১৪৬৬ খ্রিষ্টাব্দ; মৃত্যু ১৫৩১ খ্রিষ্টাব্দ) (এছাড়াও ঠাকুর মহাশয় নামে পরিচিত) ছিলেন একজন গৌড়ীয় বৈষ্ণব সন্ত, যিনি ওড়িশা ও ভারতের বঙ্গে বৈষ্ণব ভক্তি প্রচার করেছিলেন। তিনি ছিলেন রাজা কৃষ্ণানন্দ দত্ত ও নারায়ণী দেবীর পুত্র, এবং মুঘল সাম্রাজ্যের (বর্তমান বাংলাদেশ) রাজশাহী জেলার গোপালপুর পরগনায় বেড়ে ওঠেন। ১৫৩১ বঙ্গাব্দ মাঘী পূর্ণিমা তিথিতে বর্তমানে খেতুরি ধাম জন্মগ্রহণ করেন। তাঁর পিতা বিশাল ভূসম্পত্তিরর মালিক ছিলেন, কিন্তু পিতার এই বিশাল সম্পত্তির প্রতি তাঁর বিন্দু মাত্র লোভ ছিল না। তাঁর পিতা জাতে কায়স্থ ছিলেন, সে হিসেবে তিনি কায়স্থের সন্তান ছিলেন। মাত্র ১৬ বছর বয়সে পিতার এই অগাধ সম্পত্তি ত্যাগ করে চলে যান বৃন্দাবনে। তাঁর পিতার ইচ্ছা ছিল নরোত্তম সংসারী হয়ে জীবন যাপন করবে, কিন্তু সংসারে প্রতি তাঁর বিন্দুমাত্র টান ছিল না।